SK Úradný vestník Európskej únie C 234/2

Uverejnenie žiadosti podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2006/C 234/02)

Týmto uverejnením vzniká právo vzniesť námietku voči žiadosti podľa článku 7 nariadenia Rady (ES) č. 510/2006. Námietky musia byť Komisii doručené v lehote šiestich mesiacov odo dňa uverejnenia.

ZHRNUTIE

NARIADENIE RADY (ES) č. 510/2006

Žiadosť o registráciu podľa článku 5 a článku 17 ods. 2

„BANON“

ES č.: FR/PDO/005/0290/07.05.2003

CHOP ( X ) CHZO ( )

Toto stručné zhrnutie je len na informatívny účel. Úplné podrobné informácie môžu zainteresované strany získať zo špecifikácií výrobkov v úplnom znení od vnútroštátnych orgánov uvedených v časti 1 alebo od Európskej komisie (1).

1. Príslušné oddelenie v členskom štáte:

Názov: Institut National des Appellations d'Origine Adresa: 51, rue d'Anjou F-75008 Paris Telefón: (33-1) 53 89 80 00 Fax: (33-1) 42 25 57 97 E-mail: info@inao.gouv.fr

2. Skupina:

Názov: Syndicat Interprofessionnel de Défense et de Promotion du Banon Adresa: MRE — Route de la Durance F-04100 Manosque Telefón: (33-4) 92 87 47 55 Fax: (33-4) 92 72 73 13 E-mail: frecapvincent@wanadoo.fr Zloženie: producteurs/transformateurs ( X ) autres ( )

3. Druh výrobku:

Trieda 1-3 – Syry

4. Špecifikácia: (zhrnutie požiadaviek v zmysle článku 4 ods. 2)

4.1 Názov: „Banon“

4.2 Opis: Banon je mäkký syr, ktorý sa vyrába zo surového plnotučného kozieho mlieka. Získava sa rýchlym zrážaním (zrážanie syridlom). Zrelý syr sa obalí (čiže sa celý zabalí do listov) hnedými prírodnými listami gaštanu a previaže prírodnou rafiou, ktorá vytvorí 6 až 12 lúčov.

Po najmenej 15 dňoch dozrievania, z ktorých 10 pod listami je hmota Banonu homogénna, smotanová, jemná a pružná. Kôra pod listami je žltá. Priemer syra s listami sa pohybuje od 75 do 85 mm a jeho výška je od 20 do 30 mm. Čistá hmotnosť Banonu bez listov je po dozretí od 90 do 110 g.

Syr obsahuje najmenej 40 gramov sušiny na 100 gramov syra a 40 gramov tuku na 100 gramov po úplnom vysušení.

4.3 Zemepisná oblasť: Výroba mlieka a výroba syrov a ich zretie sa uskutočňujú v zemepisnej oblasti, ktorá sa rozprestiera na území týchto obcí:

Departement Alpes-de-Haute-Provence (04):

kantón BANON: Banon, L'Hospitalet, Montsalier, Redortiers, Revest-des-Brousses, Revest-du-Bion, La-Rochegiron, Saumane, Simiane-la-Rotonde

kantón DIGNE: Digne-les-Bains

kantón DIGNE Východ: Marcoux

kantón DIGNE Západ: Aiglun, Barras, Le-Castellard-Melan, Le-Chaffaut-St-Jurson, Champtercier, Hautes-Duyes, Mallemoisson, Mirabeau, Thoard

kantón FORCALQUIER: Dauphin, Forcalquier, Limans, Mane, Niozelles, Pierrerue, Saint-Maime, Saint-Michel-l'Observatoire, Sigonce; sčasti obec: Villeneuve

kantón LA-JAVIE: Archail, Beaujeu, Le-Brusquet, Draix, La-Javie

kantón MANOSQUE: sčasti obec: Manosque

kantón MANOSQUE Sever: Saint-Martin-les-Eaux; sčasti obec: Volx

kantón MANOSQUE Juh: Montfuron, Pierrevert

kantón LES-MEES: Le-Castellet, Entrevennes, Malijai, Puimichel; sčasti obce: Les-Mees, Oraison

kantón MEZEL: Beynes, Bras-d'Asse, Chateauredon, Estoublon, Mezel, Saint-Jeannet, Saint-Julien-d'Asse

kantón LA-MOTTE-DU-CAIRE: Chateaufort, Clamensane, La-Motte-du-Caire, Nibles, Valernes

kantón MOUSTIERS-SAINTE-MARIE: Moustiers-Sainte-Marie, St-Jurs

kantón NOYERS-SUR-JABRON: Bevons, Chateauneuf-Miravail, Curel, Noyers-sur-Jabron Les-Omergues, Saint-Vincent-sur-Jabron, Valbelle

kantón PEYRUIS: sčasti obce La-Brillanne, Ganagobie, Lurs, Peyruis

kantón REILLANNE: Aubenas-les-Alpes, Cereste, Montjustin, Oppedette, Reillanne, Sainte-Croix-A-Lauze, Vacheres, Villemus

kantón RIEZ: Allemagne-en-Provence, Esparron-de-Verdon, Montagnac-Montpezat, Puimoisson, Quinson, Riez, Roumoules, Sainte-Croix-de-Verdon, Saint-Laurent-du-Verdon

kantón SAINT-ETIENNE-LES-ORGUES: Cruis, Fontienne, Lardiers, Mallefougasse-Auges, Montlaux, Ongles, Revest-Saint-Martin, Saint-Etienne-Les-Orgues

kantón SISTERON: Entrepierres, Sisteron

kantón VALENSOLE: Brunet, Saint-Martin-de-Brômes; sčasti obce: Valensole, Greoux-les-Bains

kantón VOLONNE: Aubignosc, Chateauneuf-Val-Saint-Donat, L'Escale, Peipin, Salignac, Sourribes, Volonne; sčasti obce: Chateau-Arnoux-Saint-Auban, Montfort

Departement Hautes-Alpes (05):

kantón LARAGNE-MONTEGLIN: Eyguians, Laragne-Monteglin

kantón ORPIERRE: Etoile-Saint-Cyrice, Lagrand, Nossage-et-Benevent, Orpierre, Sainte-Colombe, Saleon, Trescleoux

kantón RIBIERS: Barret-Le-Bas, Chateauneuf-de-Chabre, Eourres, Saint-Pierre-Avez, Salerans

kantón ROSANS: Bruis, Chanousse, Montjay, Moydans, Ribeyret, Rosans, Saint-Andre-de-Rosans, Sainte-Marie, Sorbiers

kantón SERRES: Le-Bersac, L'Epine, Mereuil, Montclus, Montmorin, Montrond, La-Piarre, Saint-Genis, Serres, Sigottier

Departement Vaucluse (84):

kantón APT: Auribeau, Castellet, Gignac, Lagarde-d'Apt, Saignon, Saint-Martin-de-Castillon, Viens

kantón BONNIEUX: Buoux, Sivergues

kantón SAULT: Aurel, Monieux, Saint-Christol, Saint-Trinit, Sault

Departement Drôme (26):

kantón BUIS-LES-BARONNIES: Rioms, La-Rochette-du-Buis, Saint-Auban-sur-l'Ouvèze

kantón SEDERON: Aulan, Ballons, Barret-de-Lioure, Eygalayes, Ferrassieres, Izon-la-Bruisse, Laborel, Lachau, Mevouillon, Montauban-sur-l'Ouveze, Montbrun-les-Bains, Montfroc, Montguers, Reilhanette, Sederon, Vers-sur-Meouge, Villebois-les-Pins, Villefranche-le-Château

4.4 Dôkaz o pôvode: Každý výrobca mlieka, každá prevádzka na spracovanie syra a každá prevádzka na zretie syra vyplní „prehlásenie o spôsobilosti“ zaregistrované orgánmi INAO, na základe ktorého môže INAO identifikovať všetky hospodárske subjekty. Uvedené hospodárske subjekty musia pre INAO sprístupniť záznamy a všetku dokumentáciu potrebnú na kontrolu pôvodu, kvality a výrobných podmienok mlieka a syrov. Na každý syr treba umiestniť štítok, ktorým sa má zabezpečiť monitoring výrobku.

V rámci kontroly charakteristík výrobku CHOP má analytická a organoleptická skúška zaručiť kvalitu a typické vlastnosti skúšaných výrobkov.

4.5 Spôsob výroby: Mlieko na výrobu Banonu musí pochádzať výlučne z kôz plemien Communes Provençales, Roves, Alpines a krížencov týchto plemien. Priemerná produkcia stáda nesmie ročne presiahnuť 850 kg mlieka na kozu v čase laktácie.

Potrava kôz pozostáva hlavne z pasenia na lúkach a/alebo pastvinách. Kozy sú na lúkach a/alebo pastvinách hneď, ako to klimatické podmienky a stav vegetácie umožňujú. Kozy sa musia pásť aspoň 210 dní v roku a pastva musí predstavovať väčšinu krmiva najmenej počas štyroch mesiacov v roku.

Kŕmna plocha prevádzky, ktorá je reálne určená koziemu stádu sa rovná minimálne 1 ha lúk pre 8 kôz a 1 ha pastvín pre 2 kozy. Chov bez kŕmnej pôdy alebo bez vonkajšej prevádzkovej plochy je zakázaný.

Podávanie potravín (suché krmivo a doplnky) do koryta je ročne a každodenne obmedzené, ako aj nákup krmiva nepochádzajúceho z danej zóny.

Zhromažďovanie mlieka sa na farme musí vykonávať každý deň a mlieko sa pred zberom skladuje pri teplote 8 °C.

Mlieko sa spracúva surové, plnotučné a neupravené, pokiaľ ide o proteíny a tuky.

Je zakázaná akékoľvek fyzická alebo chemická úprava okrem filtrácie, ktorou sa majú odstrániť makroskopické nečistoty, ochladenia na kladnú teplotu na účel konzervácie a ohriatia mlieka pred syrením maximálne na 35 °C.

S výnimkou pridania syridla, mliekarenských kvasiniek, fermentačných kultúr alebo soli (chlorid sodný) sa pridávanie alebo odoberanie akýchkoľvek zložiek tohto mlieka zakazuje.

Mlieko sa vyzráža pri teplote od 29 °C do 35 °C. Pri farmárskej výrobe syra sa syrenie vykoná najviac 18 hodín po najstaršom dojení. Pri výrobe syra v mliekárni sa vykoná najviac 4 hodiny po poslednom dojení, ktorého mlieko sa zozbiera.

Syrenina sa krája maximálne 2 hodinu po syrení. Syrenina sa ručne odlieva do nádob s perforovanými stenami. Syr sa počas prvých 12 hodín aspoň dvakrát obráti. Odkvapkávanie sa vykoná pri minimálnej teplote 20 °C. Syr sa z nádob vyberie po 24 až 48 hodinách. Následne sa osolí.

Dozrievanie prebieha v dvoch fázach: prvé dozrievanie syra bez kôry pred obalením počas 5 až 10 dní pri teplote aspoň 8 °C a druhé dozrievanie po obalení do gaštanových listov aspoň počas 10 dní pri teplote od 8 do 14 °C. Miera vlhkosti musí byť vyššia ako 80 %.

Pre obalením do gaštanových listov sa syr môže namočiť do vínneho destilátu alebo destilátu z hroznových výliskov.

Toto dvojfázové dozrievanie, ktoré po syrení trvá aspoň 15 dní, umožňuje rozvinúť aromatické charakteristické vlastnosti syra.

Odkladanie syreniny alebo syra je zakázané.

4.6 Prepojenie: Názov syra „Banon“ pochádza z názvu obce BANON, ktorá sa nachádza v departemente Alpes-de-Haute-Provence.

Banon sa vyrába v zóne s málo úrodnou pôdou a riedkou a veľmi špecifickou vegetáciou (stredomorská lesostep) z dôvodu skalnatého podložia a provensálskeho podnebia stredných nadmorských výšok, ktoré je suché, slnečné, v zime často dosť chladné. Ťažký terén je pre kozy vhodným miestom, na ktorom nájdu podstatnú časť svojej potravy.

Toto špecifické prostredie podporilo vývoj výroby založenej na pastierstve, čím sa zhodnotilo. Pôda má slabý poľnohospodársky potenciál a ľudia sa preto usilovali čo najlepšie využiť okolité chudobné prírodné zdroje.

Každá rodina mala okrem ošípanej a hydiny niekoľko kôz, „krava chudobných“, užitočných na produkciu čerstvého mlieka a syra. Syry sa najskôr vyrábali len na domácu spotrebu a neskôr sa zvyšujúci syr predával na miestnych trhoch, najmä v BANONE, ktorý bol významnou križovatkou ciest a miestom, kde sa konali jarmoky a trhy. Syr BANON sa rýchlo stal veľmi známym, o čom svedčia mnohé spisy prevažne z 19. storočia.

Po druhej svetovej vojne sa stáda kôz špecializujú a výroba je určená hlavne na predaj, pričom rodina konzumuje nadbytočnú produkciu.

Banon je originálny vďaka dvom charakteristikám. Ide o rýchlo zrážaný syr vyzrážaný syridlom a obalený do hnedých gaštanových listov.

Banon sa odvždy vyrábal postupom používajúcim syridlo. Tento spôsob výroby sa v danej zóne vždy používal a dokazujú ho široké otvory v použitých nádobách s perforovanými stenami, ktoré znamenajú, že syrenina sa vyzrážala syridlom. Banon je jedným z mála kozích syrov, pri ktorých sa ešte využíva táto technika.

Uvedená technika je nutná z dôvodu klimatických podmienok regiónu (vysoká teplota a sucho okolitého podnebia bránia vychladnutiu mlieka a uchovania jeho nízkej teploty potrebných na činnosť mliečnych baktérií), ktoré vyžadujú rýchle zrážanie mlieka pomocou veľkej dávky syridla, aby sa zabránilo riziku, že mlieko rýchlo skysne.

Obaľovanie je takisto tradičnou technikou spojenou s týmto syrom. Ide o konzervačnú techniku (faktor izolovania od vzduchu) a zároveň techniku dozrievania syra (získavanie organoleptických charakteristických vlastností). Gaštanové listy sú najvhodnejšie z dôvodu pevnosti ich štruktúry a ich tanínových vlastností.

Výroba Banonu tak z potravinového hľadiska umožňovala pokryť celý rok a hlavne vydržať zimné obdobie, keď kozy neprodukovali mlieko.

Podmienky výroby sú určené tak, aby chránili danú oblasť a tradičné postupy a aby im umožnili vyjadriť svoj charakter v tomto výrobku. Potravinová stratégia stáda je veľmi dobre prispôsobená danému prostrediu a dodáva mu osobitné vlastnosti. Hlavné miesto v nej má pastva.

4.7 Kontrolný orgán:

Názov: Institut National des Appellations d'Origine Adresa: 51, rue d'Anjou F-75008 Paris Telefón: (33-1) 53 89 80 00 Fax: (33-1) 42 25 57 97 E-mail: info@inao.gouv.fr Názov: D.G.C.C.R.F. Adresa: 59, Bd V. Auriol F-75703 Paris CEDEX 13

4.8 Označovanie: Na každom predávanom syre s registrovaným označením pôvodu „Banon“ sa nachádza individuálna etiketa s názvom označenia pôvodu.

Etiketa obsahuje názov označenia, ktorého písmo je minimálne tak veľké ako akékoľvek iné písmo na etikete, a nápis „Registrované označenie pôvodu“ (Appellation d'origine contrôlée) alebo „AOC“.

Na etikete syrov s registrovaným označením pôvodu sa musí nachádzať logo so znakom „INAO“, nápis „Registrované označenie pôvodu“ a názov označenia.

4.9 Vnútroštátne požiadavky: Dekrét o Registrovanom označení pôvodu „Banon“.

(1) Európska komisia, Generálne riaditeľstvo pre poľnohospodárstvo a rozvoj vidieka, Politika kvality poľnohospodárskych výrobkov, B-1049 Brusel.